Risiko for å få leppe-, kjeve- eller ganespalte er større om mor eller far har det enn ellers. Om lag fire prosent av kvinner eller menn som har leppe-, kjeve- eller ganespalte får barn som har det. Ellers er risikoen 0,2 prosent. Det er også større risiko for at senere barn får leppe-, kjeve- eller ganespalte om eldre søsken har det. Men størrelsen på misdannelsen øker ikke risikoen. Mens man før trodde at miljøet kunne ha betydning, mener man i dag at det skyldes genetiske forhold.